OpenLLM-France/wikimedia huggingface dataset:
# Peristedion paucibarbiger

Peristedion paucibarbiger és una espècie de peix pertanyent a la família dels peristèdids.

## Hàbitat

És un peix marí, demersal i de clima tropical que viu fins als 60 m de fondària.

## Distribució geogràfica

Es troba al Pacífic oriental central: Mèxic.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Castro-Aguirre, J. L. & F. García-Domínguez, 1984. Una nueva especie de Peristedion (Osteichthyes: Scorpaeniformes: Peristediidae) de la bahía de La Paz, Baja California Sur, México. An. Esc. Nac. Cienc. Biol. Mex. v. 28: 29-38.
* ↑ The Taxonomicon (anglès)
* 1 2 3 FishBase (anglès)
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Torre d'en Carreras (Manresa)

La Torre d'en Carreras és una obra del municipi de Manresa (Bages) protegida com a bé cultural d'interès local.

## Descripció

Gran casal aïllat format per diversos volums amb un cos adossat i allargat de dues plantes, destinat a la petita colònia obrera, de 40 habitatges. Al costat l'edifici de la fàbrica.
Edifici de planta retranquejada, bastit sobre terreny en pendent. Té cinc plantes per la part més baixa, amb l'accés principal situat a Ponent, corresponent al tercer pis.
Les façanes són de totxo arrebossat. Composició ordenada, amb finestres i balcons alternats, i persianes de llibret. L'edifici s'aixeca sobre un sòcol de paredat comú igual als murs de contenció.
La decoració de les façanes és de regust neoclàssic, amb les obertures emmarcades amb pedra artificial, balustres als balcons, porta principal amb arc sobre columnes, impostes i potent ràfec (cos principal).
Les cobertes són de teula àrab. Els diferents cossos estan coberts a quatre aigües, amb barbacanes.

## Referències

* 1 2 3 4 5 «Torre d'en Carreras». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# E52

La ruta europea E52 és una carretera que forma part de la Xarxa de carreteres europees. Comença a Estrasburg (França) i finalitza a Salzburg (Àustria). Té una longitud de 554 km. Té una orientació d'est a oest i passa per França, Alemanya i Àustria.
# Gaig de bardissa unicolor

El gaig de bardissa unicolor (Aphelocoma unicolor) és una espècie d'ocell de la família dels còrvids (Corvidae).

## Etimologia

El nom genèric, Aphelocoma, deriva del grec antic llatinitzat apheles- (de ἀφελής-) "simple" + llatí coma (del grec kome κόμη) "cabell", en referència a la manca de plomes ratllades o amb bandes en aquest gènere, en comparació amb altres gaigs. El nom de l'espècie, unicolor, és llatí i significa "d'un sol color".

## Descripció

El gaig de bardissa unicolor té un blau profund uniforme.
La seva mida mitjana és de 20 cm i pot arribar a pesar fins a 40 grams. A més d'això, posseeixen una cresta de plomes negres a la part superior i el seu tronc baix.
Un dels comportaments més destacats d'aquesta espècie és el clàssic vol en v per desplaçar-se per cercar menjar, també són tímids i desconfien dels estranys. S'alimenten principalment d'insectes, fruits, llavors, invertebrats i alguns insectes i també de cries d'altres aus.
Els casos de reproducció d'aquest ocell són abundants des de la primavera fins a l'estiu. Construeixen el niu on dipositen els ous entre el mes de maig i juny. La incubació dels ous dura entre 12 i 13 dies i la femella s'encarrega de cuidar els pollets per un lapse de 18 a 20 dies.

## Distribució i hàbitat

El gaig de bardissa unicolor es troba al nord-oest d'Amèrica Central i del sud i sud-est de Mèxic (a l'oest fins al centre de l'estat de Guerrero, el sud de l'Estat de Veracruz i l'extrem sud de l'Estat de San Luis Potosí), des del centre d'Hondures, Guatemala i El Salvador.
En el seu hàbitat es troba localment als boscos ennuvolats de les terres altes i als boscos perennes de pins. Com la majoria dels gaigs, es troben generalment en grups, sovint en associació amb ramats d'alimentació d'espècies mixtes que inclouen turpials, dendrocolaptins i altres espècies de gaigs. El més probable és que es confongui amb les formes meridionals del gaig de Steller, que es troben a les mateixes zones. El gaig de Steller té taques blanques a la cara, plomatge més fosc amb barra a les ales i cresta curta (que es pot mantenir plana). També els seus crits són força diferents respecte del gaig de bardissa unicolor.

## Referències

* ↑ «Gaig de bardissa unicolor». Cercaterm. TERMCAT, Centre de Terminologia. [Consulta: 12 setembre 2023].
* 1 2 «Unicolored Jay» (en anglès). eBird. The Cornell Lab of Ornithology. [Consulta: 12 setembre 2023].
* 1 2 3 «Chara Unicolor - Aphelocoma Unicolor» (en castellà). Mundiaves.com. [Consulta: 12 setembre 2023].
* ↑ «Unicolored Jay» (en anglès). Animalia. [Consulta: 12 setembre 2023].

## Enllaços externs

* Fotografia del gaig de bardissa unicolor VIREO
# Quartet de corda en fa major (Ravel)

El Quartet de corda en fa major és una obra musical composta per Maurice Ravel entre 1902 i 1903 i que consta de quatre moviments.

## Història

Compost entre el desembre de 1902 i l'abril de 1903, i estrenat el 5 de març de 1904 pel quartet Heyman en un concert de la Société Nationale a la Schola Cantorum. Dedicat al seu amic i professor Gabriel Fauré. Primera edició de Gabriel Astruc el 1904; edició definitiva de Durand en 1910.
El quartet no va ser ben acollit i va obtenir crítiques contraposades. Fauré va criticar durament l'obra (especialment el quart moviment: “atrofiat, mal balancejat; en resum, un error”). En canvi, Debussy va escriure a Ravel el 1905 dient-li: “En el nom de la Música i de mi mateix, que no et passi pel cap canviar ni una sola nota del teu quartet”. Sembla que el pas del temps ha donat la raó a Debussy, ja que el quartet s'ha fet un lloc entre les obres mestres del gènere.

## L'obra

Ravel va prendre com a referència el quartet que va escriure Debussy una dècada abans. El quartet segueix estrictament la clàssica estructura en quatre moviments. Encara que Ravel tenia tan sols 28 anys quan el va compondre, hi apareix perfectament definit l'estil del compositor, amb la seva “precisió de rellotger” i les seves sonoritats típicament recognoscibles.
Marcel Marnat comenta que “[…] Per la seva fermesa resolta i per la seva lluminositat adolescent, el Quartet de Ravel se'ns ofereix com un dels gèrmens d'aquesta revolució inexorable del vague al geometrisme, excloent, no obstant això, aquesta angulositat glacial tan característica de l'art de 1925. I aquesta cura per ser fluid però no enrevessat, per ser estable sense ser brutal ni simplista, és el signe de tot un nou gir de la vida”. ('Maurice Ravel', 1986)
El mateix compositor va dir de la seva obra: “El meu Quartet en fa major respon a un desig de construcció musical que indubtablement està realitzat inadequadament, però que emergeix molt més clarament que en les meves composicions precedents”.

## Moviments

* Allegro Moderato. Forma sonata. Ambient refinat i preciosista.
* Assez vif – Très rythmé. A manera de Scherzo. Destaca pel joc ambigu dels pizzicatos entre ritme binari i ternari. Cert parentiu amb el quartet de Debussy.
* Très lent. Moviment lent contrastant.
* Vif et Agité. Finale que reutilitza els temes del primer moviment i que resulta un remolí potser superficial (per on van poder venir les crítiques).
Té una durada aproximada de 30 minuts.

## Bibliografia

* Tranchefort, Françoise-René (1989). Guía de la música de cámara. Alianza Diccionarios. ISBN 84-206-5250-4.
# Affection

Affection fou el primer àlbum d'estudi llançat per la cantant japonesa de J-Pop i R&B Kumi Koda el 27 de març de l'any 2002 sota el segell rhythm zone.

## Llista de pistes

El primer àlbum de Kumi Koda després de dos anys d'haver debutat en Japó. Koda és l'autora de cadascun dels temes presents en l'àlbum, llevat d'"atomic energy", ja que és un instrumental.
L'àlbum es va llançar dos anys després del debut original de la cantant amb la seua primer senzill "TAKE BACK", el que es va deure principalment que cap dels treballs llançats anteriorment va tenir vendes acceptables. L'àlbum va ser llançat poc després de "So Into You", el qual tot just va assolir entrar al Top 50 de les llistes dels senzills més venuts, amb poc més de mil mil còpies venudes, però a pesar d'açò no va tenir vendes tan lamentables, ja que assolí vendre quasi cent mil còpies. A pesar que *Koda mai va arribar un nivell de popularitat rotund, i ni tan sols s'havia presentat a cantar un dels seus temes en televisió des de la seua *debút el 1999 fins a l'any del llançament del seu primer disc original d'estudi, aquest va tenir un acompliment considerat bo en les llistes d'Oricon, debutant en el lloc nº 12 en vendes setmanals d'àlbums, i venent en total finalment quasi cent mil còpies.
Els senzills de l'àlbum "TAKE BACK" i "Trust Your Love" també foren promocionats en clubs de música electrònica dels Estats Units, i ambdós assoliren arribar als primers llocs dels Dabce Charts del Billboard americà. Les versions en anglès gravades de les cançons van ser incloses en primera instància per a l'àlbum, però en versions remesclades, i posteriorment deixaren d'incloure's en la seua versió regular. L'edició original de l'àlbum amb les remescles dels dos primers senzill ja s'han fet pràcticament impossible d'obtenir i els seus preus han arribat a altes vendes.
En la compilació de belades de Koda BEST BOUNCE & LOVERS llançada el 14 de març de 2007 van ser inclosos els temes "Your Song", "comn back" i "walk". Aquest últim tema, a pesar de no haver estat senzill i no haver tingut cap mena de promoció, s'infereix compte amb gran estima de l'artista, ja que és una de les seues cançons predilectes per a cantar en viu en els seus concerts.

## Llista de cançons

* atomic energy
* Trust Your Love
* Go Together
* Your Song
* feel me
* COLOR OF SOUL
* Best Friend Of Mine
* My Dream
* So Into You
* Till Morning Comes featuring VERBAL (m-flo)
* come back
* TAKE BACK
* Can't Lose
* walk

### Bonus Tracks

* TAKE BACK "Jonathan Peters' Radio Mix" ~English Version~
* Trust Your Love "Hex Hextor Main Radio Mix" ~English Version~

## Rànquings i vendes

| Rànquing de l'Oricon (Setmanal) | Vendes |
| 12 | 105,360 |

## Referències

Viccionari
# Véry

Véry és un municipi francès situat al departament del Mosa i a la regió del Gran Est. L'any 2007 tenia 88 habitants.

## Demografia
### Població

El 2007 la població de fet de Véry era de 88 persones. Hi havia 40 famílies, de les quals 12 eren unipersonals (12 dones vivint soles i 12 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 41 eren l'habitatge principal de la família, 17 eren segones residències i 5 estaven desocupats. 62 eren cases i 1 era un apartament. Dels 41 habitatges principals, 36 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 3 tenien tres cambres, 6 en tenien quatre i 32 en tenien cinc o més. 30 habitatges disposaven pel capbaix d'una plaça de pàrquing. A 25 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Véry el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 8 |
| 16 | 70 a 74 | 8 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 12 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 8 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 55 persones, 38 eren actives i 17 eren inactives. De les 38 persones actives 36 estaven ocupades (19 homes i 17 dones) i 2 estaven aturades (1 home i 1 dona). De les 17 persones inactives 6 estaven jubilades, 2 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'únic servei als particulars que hi havia el 2009 era un guixaire pintor.
L'any 2000 a Véry hi havia 16 explotacions agrícoles que ocupaven un total de 1.164 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Véry a l'INSEE.
* Évolution et structure de la population Fitxa amb el detall de dades de Véry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Allau humana de Kampala

L'allau humana de Kampala va ser una caterva mortal que va tenir lloc el 1r de gener del 2023 a Uganda. Concretament, va passar a mitjanit en el marc de la celebració de la nit de cap d'any al centre comercial Freedom City Mall dels suburbis de Namasuba, a la capital del país.
Segons el portaveu de la policia metropolitana, Luke Owoyesigyire, un mestre de cerimònies va encoratjar els festejadors a desplaçar-se per a contemplar l'exhibició de focs artificials. L'aglomeració dels presents va desembocar en la mort d'almenys 9 individus, alguns dels quals infants. En particular, d'acord amb el report policial, el pas multitudinari per un passadís estret del centre comercial va ser la causa del sufocament dels afectats.
Com a mínim 5 van perdre la vida al lloc de la catàstrofe i 4 més van ser ferits i hospitalitzats, però no van sobreviure. Es desconeix si hi ha hagut més ferits. Els cossos de les víctimes han estat sepultats al mortuori municipal, al puig de Mulago.
Actualment, la Policia Territorial de Katwe investiga els fets i ningú ha estat arrestat.
Es creu que l'entusiasme desenfrenat que va conduir a l'allau pot haver estat influït pel fet que era el primer cap d'any celebrat massivament a Uganda des del 2020 per la pandèmia de COVID-19. Owoyesigyire també va atribuir la desgràcia a la negligència i la impulsivitat.

## Referències

* 1 2 Kasasira, Risdel. «9 dead, including children, after stampede during New Year's event in Uganda» (en anglès). CTV News, 01-01-2023. [Consulta: 2 gener 2023].
* 1 2 «A stampede during a New Year's event in Uganda kills at least 9 people» (en anglès). National Public Radio, 01-01-2023. [Consulta: 2 gener 2023].
* 1 2 «Stampede during New Year fireworks kills at least nine in Uganda» (en anglès). Al Jazeera, 01-01-2023. [Consulta: 2 gener 2023].
* 1 2 Athumani, Halima. «Nine Dead in New Year’s Stampede in Uganda» (en anglès). Voice of America, 01-01-2023. [Consulta: 2 gener 2023].
* ↑ «Uganda record new year tragedy as stampede kill nine for Kampala» (en crioll anglès est-africà). BBC News Pidgin, 01-01-2023. [Consulta: 2 gener 2023].
# Sistema Quirúrgic Da Vinci

* Per a altres significats, vegeu «da Vinci (desambiguació)».
El Sistema Quirúrgic Da Vinci és un sistema desenvolupat per Intuitive Surgical, que consisteix en un robot quirúrgic dissenyat per possibilitar cirurgies complexes amb invasions mínimes al cos humà, usat especialment per a operacions de pròstata, reparacions de vàlvules cardíaques i procediments quirúrgics ginecològics.

## Vegeu també

* Electromedicina
* Tecnologia sanitària
* Producte sanitari

## Referències

* ↑ (anglès) Robots as surgical enablers, MarketWatch, 3 February 2005
* ↑ (anglès) Prepping Robots to Perform Surgery, The New York Times, 4 May 2008
# Gol (Noruega)

Gol ( escolteu-ne la pronunciació en noruec) és un municipi situat al comtat de Viken, Noruega. Té 4.578 habitants (2016) i té una superfície de 533 km². El centre administratiu del municipi és el poble homònim. El nom de Gol té el seu origen a Gordr, l'antic nom nòrdic d'un riu de la zona.
El municipi de Gol limita al nord amb el municipi de Nord-Aurdal (al comtat d'Oppland), a l'est amb Sør-Aurdal (al comtat d'Oppland), al sud amb Nes, i a l'oest amb Ål i Hemsedal.
Antigament, l'agricultura era la indústria més important de Gol. Actualment, el turisme i altres negocis han passat a ser la font de treball més important, però l'agricultura continua sent important.

## Ciutats agermanades

Gol manté una relació d'agermanament amb les següents localitats:
* - Årjäng, Comtat de Värmland, Suècia
* - Fanø, Dinamarca Meridional, Dinamarca
* - Virrat, Länsi-Suomi, Finlàndia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 28 març 2016].

## Enllaços externs

* Gol - Lloc web oficial
Viccionari
# Dària Txultsova

Dària Txultsova (en belarús: Дар’я Дзмітрыеўна Чульцова, en rus: Дарья Дмитриевна Чульцова, transliteració internacional: Darya Chultsova; Xklou, regió de Moguilev, 20 de febrer de 1997) és una periodista belarussa. Mentre treballava per al canal de televisió Belsat TV, juntament amb Katsiarina Andreeva van filmar l'agressió i la mort de l'activista Raman Bandarenka a mans de la policia belarussa al Square of Changes de Minsk el 2020. Fou arrestada el mateix dia amb Andreeva i detinguda a la presó de Jódzina.
El 24 de novembre de 2020, deu organitzacions, entre les quals figuren el Centre de Drets Humans Viasna, l'Associació de Periodistes de Belarús, el Comitè Helsinki de Belarús, van fer una declaració conjunta i la van reconèixer com a presa política.

## Referències

* ↑ «Правозащитники признали политзаключенными журналисток Борисевич, Андрееву и Чульцову» (en rus). BelaPAN, 24-11-2020. Arxivat de l'original el November 24, 2020. [Consulta: 11 desembre 2020].
* ↑ «Правозащитники признали журналисток Катерину Борисевич, Катерину Андрееву и Дарью Чульцову политзаключенными» (en rus). MediaZona. Arxivat de l'original el 2020-11-24. [Consulta: 11 desembre 2020].
* ↑ «Журналисток TUT.BY и "Белсат" правозащитники назвали политзаключенными» (en rus). TUT.BY, November 24, 2020. Arxivat de l'original el de desembre 9, 2020. [Consulta: 11 desembre 2020].
# Gansito

Gansito és el nom comercial d'un petit pastís d'origen mexicà farcit de crema, melmelada de maduixa i amb cobertura de xocolata. Va ser creat en 1957 per Marinela, la divisió de productes de pastisseria de la l'empresa panificadora Bimbo.
Gansito va ser un dels tres primers productes que Bimbo va treure a la venda. Aquest pastisset en especial es comercialitza en alguns països més que qualsevol altre dels productes de Bimbo, ja sigui el pa de motlle, les barres de cereals, panqués, galetes i pastissos diversos. Es ven en porcions individuals de 50 grams i té 197 calories i 3,6 grams de proteïnes.

## Referències

* ↑ Toca, Vanesa G. «Un Gansito de 50 años». El Universal, 13-11-2006. Arxivat de l'original el 2012-03-12. [Consulta: 11 maig 2011].
* ↑ Esteinou Madrid, Javier. «Medios de comunicación y violencia». Razón y Palabra. Instituto Tecnológico de Monterrey, enero - marzo 1999. [Consulta: 11 maig 2011].
* ↑ «U.S.: servings of Marinela Gansito snack cakes eaten in the U.S. 2020» (en anglès). [Consulta: 28 gener 2022].
# Stephen John Finnan

Stephen John Finnan (24 d'abril de 1976) és un exfutbolista irlandès que jugava com a defensa, de lateral dret.

## Trajectòria

Rodamón del futbol anglès, Finnan ha jugat a totes les categories i a molts clubs d'aquest país. Començà al Wimbledon, passant més tard pel Welling United, Birmingham City FC, on esdevingué professional el 1995, Notts County, Fulham FC (que pagà £600.000) i finalment el Liverpool, que pagà £3.5m. L'1 de setembre de 2008 fou fitxat pel RCD Espanyol. Ha estat 50 cops internacional amb la República d'Irlanda.

## Palmarès

Notts County
* Football League Third Division (1): 1997-98
Fulham
* Football League Second Division (1): 1998-99
* Football League First Division (1): 2000-01
* Copa Intertoto de la UEFA (1): 2002
Liverpool
* Copa anglesa de futbol (1): 2006
* FA Community Shield (1): 2006
* Lliga de Campions de la UEFA (1): 2004-05
* Supercopa d'Europa de futbol (1): 2005

## Referències

* ↑ «WHAT'S IN A NAME: STEVE FINNAN». Liverpoolfc.tv, 21-02-2008. [Consulta: 21 febrer 2008].
* ↑ «Finnan seals Spanish switch».
* ↑ «FINNAN ANNOUNCES INTERNATIONAL RETIREMENT». Liverpoolfc.tv, 22-01-2008. [Consulta: 22 gener 2008].

## Enllaços externs

* Perfil a liverpoolfc.tv
* Thisisanfield.com Perfil
* Perfil a BBCSport Arxivat 2007-09-17 a Wayback Machine.
* Perfil a LFChistory.net
# Adjacent (desambiguació)

«Adjacent» té aquests significats:
* Adjacent, ús gramatical del terme
* Adjacent (teoria de grafs), dos vèrtexs que són els extrems d'una aresta en un graf
* Adjacent (música), una nota adjacent és la que ocupa l'esglaó anterior o següent d'una mateixa escala
* Canal adjacent, en emissió, un canal que està al costat d'un altre canal
* Angles adjacents, dos angles que comparteixen un costat
* Costat adjacent (polígon), un costat que comparteix un vèrtex amb un altre costat donat
* Costat adjacent (triangle rectangle), en el cas particular d'un triangle rectangle un catet és el costat adjacent de l'altre catet.
# Chalan Bil

Chalan Bil és un llac semblant a una maresma, al nord-oest Bangladesh.
El principal alimentador del llac és el riu Atrai, que després surt per la zona sud-est i corre per arribar al Brahmaputra. Les terres del sud i est que abans feien part de la maresma foren assecades. Hi ha pesca abundant.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.